CELEX: 32015R0045
Language: sl
Date: 2015-01-14 00:00:00
Title: Uredba Komisije (EU) 2015/45 z dne 14. januarja 2015 o spremembi Direktive 2007/46/ES Evropskega parlamenta in Sveta in Uredbe Komisije (ES) št. 692/2008 glede inovativnih tehnologij za zmanjšanje emisij CO 2 iz lahkih gospodarskih vozil  Besedilo velja za EGP

15.1.2015   
            
            
               SL
            
            
               Uradni list Evropske unije
            
            
               L 9/1
            
         UREDBA KOMISIJE (EU) 2015/45
   z dne 14. januarja 2015
   o spremembi Direktive 2007/46/ES Evropskega parlamenta in Sveta in Uredbe Komisije (ES) št. 692/2008 glede inovativnih tehnologij za zmanjšanje emisij CO2 iz lahkih gospodarskih vozil
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 715/2007 Evropskega parlamenta in Sveta z dne 20. junija 2007 o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil (1), zlasti člena 5(3) Uredbe,
   ob upoštevanju Direktive 2007/46/ES Evropskega Parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva) (2), zlasti člena 39(2) Direktive,
   ob upoštevanju naslednjega:
   
               (1)
            
            
               Uredba (EU) št. 510/2011 Evropskega parlamenta in Sveta (3) določa, da bi bilo treba pri izračunu povprečnih specifičnih emisij CO2 posameznega proizvajalca upoštevati prihranke CO2, dosežene z uporabo inovativnih tehnologij. V Izvedbeni uredbi Komisije (EU) št. 427/2014 (4) so določena podrobna pravila za odobritev in certificiranje inovativnih tehnologij za zmanjšanje emisij CO2 iz lahkih gospodarskih vozil.
            
         
               (2)
            
            
               Da bi pri izračunu ciljne vrednosti emisij CO2 posameznega proizvajalca upoštevali prihranek CO2, dosežen z uporabo inovativnih tehnologij, in da bi zagotovili učinkovito spremljanje posebnih prihrankov CO2 pri posameznih vozilih, bi bilo treba vozila z vgrajenimi ekološkimi inovacijami certificirati v okviru homologacije vozila, prihranke pa bi bilo treba na podlagi člena 11(2) Izvedbene uredbe (EU) št. 427/2014 navesti ločeno v homologacijski dokumentaciji in potrdilu o skladnosti v skladu z Direktivo 2007/46/ES.
            
         
               (3)
            
            
               Zato je treba spremeniti dokumente, ki se uporabljajo v postopku homologacije, da se vanje vključijo informacije, povezane z ekološkimi inovacijami.
            
         
               (4)
            
            
               Cilj spremembe dokumentov, ki se uporabljajo za homologacijo, je po eni strani zagotoviti homologacijskim organom ustrezne podatke za certificiranje lahkih gospodarskih vozil, v katera so vgrajene ekološke inovacije, po drugi strani pa vključiti prihranke CO2, ki so posledica ekoloških inovacij, med reprezentativne informacije o posameznem tipu, varianti ali izvedenki vozila.
            
         
               (5)
            
            
               Uredba Komisije (ES) št. 692/2008 (5) določa upravne določbe za preverjanje skladnosti vozil glede emisij CO2 ter zahteve za merjenje emisij CO2 in porabo goriva takih vozil.
            
         
               (6)
            
            
               Zato bi bilo treba Direktivo 2007/46/ES in Uredbo (ES) št. 692/2008 ustrezno spremeniti.
            
         
               (7)
            
            
               Proizvajalcem in nacionalnim organom bi bilo treba dati na voljo dovolj časa, da svoje postopke prilagodijo novim pravilom.
            
         
               (8)
            
            
               Proizvajalcem bi bilo treba omogočiti, da že pred začetkom veljavnosti novih pravil prostovoljno zaprosijo za certificiranje prihrankov CO2 zaradi izvajanja inovativnih tehnologij.
            
         
               (9)
            
            
               Ukrepi, predvideni s to uredbo, so v skladu z mnenjem Tehničnega odbora za motorna vozila –
            
         SPREJELA NASLEDNJO UREDBO:
   Člen 1
   Prilogi I in IX k Direktivi 2007/46/ES se spremenita v skladu s Prilogo I k tej uredbi.
   Člen 2
   Prilogi I in XII k Uredbi (ES) št. 692/2008 se spremenita v skladu s Prilogo II k tej uredbi.
   Člen 3
   Z učinkom od datuma začetka veljavnosti te uredbe nacionalni organi ne smejo zavrniti podelitve ES-homologacije ali nacionalne homologacije za tipe vozil, ki so v skladu s to uredbo.
   Od 1. januarja 2016 se homologacije za tipe vozil, opremljenih z inovativnimi tehnologijami za zmanjšanje emisij CO2, podelijo v skladu z Direktivo 2007/46/ES in Uredbo (ES) št. 692/2008, kot ju spreminja ta uredba.
   Najpozneje od 1. januarja 2016 proizvajalci za vsa nova vozila izdajajo potrdila o skladnosti v skladu z Direktivo 2007/46/ES in Uredbo (ES) št. 692/2008, kot ju spreminja ta uredba.
   Člen 4
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. januarja 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 171, 29.6.2007, str. 1.
   
      (2)  UL L 263, 9.10.2007, str. 1.
   
      (3)  Uredba (EU) št. 510/2011 Evropskega parlamenta in Sveta z dne 11. maja 2011 o določitvi standardov emisijskih vrednosti za nova lahka gospodarska vozila kot del celostnega pristopa Unije za zmanjšanje emisij CO2 iz lahkih tovornih vozil (UL L 145, 31.5.2011, str. 1).
   
      (4)  Izvedbena uredba Komisije (EU) št. 427/2014 z dne 25. aprila 2014 o uvedbi postopka za odobritev in certificiranje inovativnih tehnologij za zmanjšanje emisij CO2 iz lahkih gospodarskih vozil na podlagi Uredbe (EU) št. 510/2011 Evropskega parlamenta in Sveta (UL L 125, 26.4.2014, str. 57).
   
      (5)  Uredba Komisije (ES) št. 692/2008 z dne 18. julija 2008 o izvajanju in spremembi Uredbe (ES) št. 715/2007 Evropskega parlamenta in Sveta o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil (UL L 199, 28.7.2008, str. 1).
   
      PRILOGA I
      Prilogi I in IX k Direktivi 2007/46/ES se spremenita:
      
                  1.
               
               
                  v Prilogi I se točki 3.5.6 in 3.5.6.1 nadomestita z naslednjim:
                  
                              „3.5.6.
                           
                           
                              Vozilo, v katero je vgrajena ekološka inovacija v smislu člena 12 Uredbe (ES) št. 443/2009 za vozila kategorije M1 oziroma člena 12 Uredbe (EU) št. 510/2011 za vozila kategorije N1: da/ne (1)
                           
                        
                              3.5.6.1
                           
                           
                              Tip/varianta/izvedenka osnovnega vozila, kot je navedeno v členu 5 Izvedbene uredbe (EU) št. 725/2011 za vozila kategorije M1 oziroma členu 5 Izvedbene uredbe (EU) št. 427/2014 za vozila kategorije N1 (če je ustrezno):“
                           
                        ;
               
            
                  2.
               
               
                  Priloga IX se spremeni:
                  
                              (a)
                           
                           
                              v točki 49 na strani 2 dela I vzorca ES-potrdila o skladnosti – Vozila kategorije N1 (dokončana in dodelana vozila) – se dodajo točke 3, 3.1 in 3.2:
                              
                                          „3.
                                       
                                       
                                          Vozilo z vgrajenimi ekološkimi inovacijami: da/ne (1)
                                       
                                    
                                          3.1
                                       
                                       
                                          splošna koda ekoloških inovacij (p1): 
                                       
                                    
                                          3.2
                                       
                                       
                                          Skupni prihranek CO2 zaradi ekoloških inovacij (p2) (ponoviti za vsako preskušeno referenčno gorivo): .“
                                       
                                    ;
                           
                        
                              (b)
                           
                           
                              v točki 49 na strani 2 dela II vzorca ES-potrdila o skladnosti – Vozila kategorije N1 (nedodelana vozila) – se dodajo točke 3, 3.1 in 3.2:
                              
                                          „3.
                                       
                                       
                                          Vozilo z vgrajenimi ekološkimi inovacijami: da/ne (1)
                                       
                                    
                                          3.1
                                       
                                       
                                          splošna koda ekoloških inovacij (p1): 
                                       
                                    
                                          3.2
                                       
                                       
                                          Skupni prihranek CO2 zaradi ekoloških inovacij (p2) (ponoviti za vsako preskušeno referenčno gorivo): .“
                                       
                                    .
                           
                        
            
   
      PRILOGA II
      Prilogi I in XII k Uredbi (ES) št. 692/2008 se spremenita:
      
                  1.
               
               
                  Priloga I se spremeni:
                  
                              (a)
                           
                           
                              točka 4.3.5.1 se nadomesti z naslednjim:
                              
                                          „4.3.5.1
                                       
                                       
                                          Pri tipih vozil z vgrajenimi ekološkimi inovacijami v smislu člena 12 Uredbe (ES) št. 443/2009 za vozila kategorije M1 oziroma člena 12 Uredbe (EU) št. 510/2011 za vozila kategorije N1 se skladnost proizvodnje dokaže v zvezi z ekološkimi inovacijami, in sicer z izvedbo preskusov iz sklepa Komisije o odobritvi zadevne ekološke inovacije.“
                                       
                                    ;
                           
                        
                              (b)
                           
                           
                              v Dodatku 3 se točki 3.5.6 in 3.5.6.1 nadomestita z naslednjim:
                              
                                          „3.5.6.
                                       
                                       
                                          Vozilo, v katero je vgrajena ekološka inovacija v smislu člena 12 Uredbe (ES) št. 443/2009 za vozila kategorije M1 oziroma člena 12 Uredbe (EU) št. 510/2011 za vozila kategorije N1: da/ne (*)
                                       
                                    
                                          3.5.6.1
                                       
                                       
                                          Tip/varianta/izvedenka osnovnega vozila iz člena 5 Izvedbene uredbe (EU) št. 725/2011 za vozila kategorije M1 oziroma člena 5 Izvedbene uredbe (EU) št. 427/2014 za vozila kategorije N1 (če je ustrezno) (**)“
                                       
                                    ;
                           
                        
            
                  2.
               
               
                  Priloga XII se spremeni:
                  
                              (a)
                           
                           
                              točki 4.1 in 4.2 se nadomestita z naslednjim:
                              
                                          „4.1
                                       
                                       
                                          Člen 11(1) Izvedbene uredbe (EU) št. 725/2011 za vozila kategorije M1 in člen 11(1) Izvedbene uredbe (EU) št. 427/2014 za vozila kategorije N1 določata, da proizvajalec, ki želi izkoristiti ugodnosti, ker je s prihranki zaradi ekoloških inovacij, vgrajenih v vozilo, zmanjšal povprečne specifične emisije CO2, pri homologacijskem organu zaprosi za potrdilo o ES-homologaciji za vozilo z vgrajeno ekološko inovacijo.
                                       
                                    
                                          4.2
                                       
                                       
                                          Prihranek CO2 za vozilo z vgrajeno ekološko inovacijo se za namene homologacije opredeli po postopku in metodologiji preskušanja iz sklepa Komisije o odobritvi ekološke inovacije v skladu s členom 10 Izvedbene uredbe (EU) št. 725/2011 za vozila kategorije M1 oziroma členom 10 Izvedbene uredbe (EU) št. 427/2014 za vozila kategorije N1.“
                                       
                                    ;
                           
                        
                              (b)
                           
                           
                              točka 4.4 se nadomesti z naslednjim:
                              
                                          „4.4
                                       
                                       
                                          Homologacija se ne podeli, če ni dokazano, da so se emisije pri ekološko inovativnem vozilu zmanjšale vsaj za 1 g CO2/km v primerjavi z osnovnim vozilom, kot je opredeljeno v členu 5 Izvedbene uredbe (EU) št. 725/2011 za vozila kategorije M1 oziroma členu 5 Izvedbene uredbe (EU) št. 427/2014 za vozila kategorije N1“
                                       
                                    .